Ο **Ντανιέλ Ονά Οντό** (Daniel Ona Ondo, γενν. στις 10 Ιουλίου 1945) είναι πολιτικός από την Γκαμπόν και πρωθυπουργός από τον Ιανουάριο του 2014 ως τον Σεπτέμβριο του 2016. Προηγουμένως υπηρέτησε ως υπουργός Παιδείας και ως Πρώτος Αντιπρόεδρος της Εθνοσυνέλευσης. Είναι μέλος του Δημοκρατικού Κόμματος της Γκαμπόν (*Parti démocratique gabonais*, PDG).

Πολιτική σταδιοδρομία
---------------------

Σπούδασε στο Πανεπιστήμιο Ομάρ Μπόνγκο στη Λιμπρεβίλ και διορίστηκε σύμβουλος του προέδρου Ομάρ Μπόνγκο το 1990. Την ίδια χρονιά έγινε πρύτανης του Πανεπιστημίου Ομάρ Μπόνγκο. Εξελέγη βουλευτής στις εκλογές που διεξήχθησαν το Δεκέμβριο του 1996 και εισήλθε στην κυβέρνηση ως εντεταλμένος υπουργός στον υπουργό Υγείας και Πληθυσμού (Minister-Delegate) το 1997. Στη συνέχεια ανέλαβε υπουργός Πολιτισμού, Επιστημών, Λαϊκής Εκπαίδευσης, Νεολαίας και Αθλητισμού από το 1999 ως το 2002, για να διοριστεί υπουργός Εθνικής Παιδείας στις 27 Ιανουαρίου 2002. Σε επαναληπτικές βουλευτικές εκλογές που έγιναν στις 26 Μαΐου 2002, κέρδισε την 4η έδρα στο διαμέρισμα Ουολεού ως υποψήφιος με το κόμμα PDG και με το 65,62% των ψήφων.

Στο ίδιο διαμέρισμα (Woleu) εξελέγη βουλευτής στις εκλογές του Δεκεμβρίου του 2006. Έπειτα από τη διεξαγωγή εκείνων των εκλογών, ο Ονά Οντό διορίστηκε πρώτος αντιπρόεδρος της Εθνοσυνέλευσης στις 26 Ιανουαρίου 2007.

Έπειτα από το θάνατο του Μπόνγκο, τον Ιούνιο του 2009, ο Οντό δήλωσε στο Radio France Internationale ότι σκόπευε να λάβει το χρίσμα για τις προεδρικές εκλογές του 2009 από το PDG. Ήταν το πρώτο πρόσωπο που επιβεβαίωσε την πρόθεσή του να διεκδικήσει το χρίσμα. Η ανακοίνωση του Ντανιέλ έγινε δημοσίως χωρίς να είναι σύμφωνα με την κομματική γραμμή περί ενότητας και πειθαρχίας.

Ο Οντό επανεξελέγη πρώτος αντιπρόεδρος της Εθνοσυνέλευσης στις 27 Φεβρουαρίου 2012. Το Δεκέμβριο του 2013 διεξήχθησαν τοπικές εκλογές και έναν μήνα μετά, στις 24 Ιανουαρίου 2014 ο Ντανιέλ αντικατέστησε στην πρωθυπουργία τον Ραϊμόν Εντόνγκ Σιμά. Τρεις ημέρες μετά τον διορισμό του από τον πρόεδρο Αλί Μπόνγκο, ο Ονά Οντό ορκίστηκε πρωθυπουργός (στις 27 Ιανουαρίου).

Παραπομπές
----------

1. ↑  "Qui est Daniel Ona Ondo ?" Αρχειοθετήθηκε 2014-01-27 στο Wayback Machine. Gabonews, 24-1-2014 (Γαλλικά).
2. ↑  "Ona Ondo Daniel", *Gabon: Les Hommes de Pouvoir*, number 4, Africa Intelligence, 5-3-2002 (Γαλλικά).
3. ↑  "Partielles: Les résultats de la CNE", *L'Union*, 30-5-2002 (Γαλλικά).
4. ↑  List of deputies by constituency Αρχειοθετήθηκε 2009-04-03 στο Wayback Machine. National Assembly website (Γαλλικά).
5. ↑  "Gabon : le bureau de l'Assemblée nationale constitué" Αρχειοθετήθηκε 2011-07-16 στο Wayback Machine. Gabonews, 27-1-2007 (Γαλλικά).
6. 1 2  "Gabon : La candidature d'Ona Ondo sonne-t-elle le glas du PDG ?" Αρχειοθετήθηκε 2009-06-29 στο Wayback Machine. GabonEco, 26-6-2009 (Γαλλικά).
7. ↑  "Gabon: Présidentielle anticipée - Daniel Ona Ondo premier candidat à la candidature du PDG", Gabonews, 25-6-2009 (Γαλλικά).
8. ↑  "Guy Nzouba reste au perchoir" Αρχειοθετήθηκε 2012-05-27 στο Wayback Machine. GabonEco, 28-2-2012 (Γαλλικά).
9. ↑  "Gabon's president names new PM after local elections"[*νεκρός σύνδεσμος*], Agence France-Presse, 24-1-2014 (Γαλλικά).
10. ↑  "Daniel Ona Ondo a pris ses fonction" Αρχειοθετήθηκε 2014-01-29 στο Wayback Machine. Gabonews, 27-1-2014 (Γαλλικά).

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Daniel Ona Ondo  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |